turjo4nis/wikipedia-bn-dump-20250701 huggingface dataset:
খাগরিয়া ইউনিয়ন

খাগরিয়া বাংলাদেশের চট্টগ্রাম জেলার  সাতকানিয়া উপজেলার অন্তর্গত একটি ইউনিয়ন।

আয়তন 
খাগরিয়া ইউনিয়নের আয়তন ২১৩৯ একর (৮.৬৬ বর্গ কিলোমিটার)।

জনসংখ্যা 
২০১১ সালের পরিসংখ্যান অনুযায়ী খাগরিয়া ইউনিয়নের লোকসংখ্যা ২৬,৮৩১ জন। এর মধ্যে পুরুষ ১২,৯০৮ জন এবং মহিলা ১৩,৯২৩ জন।

অবস্থান ও সীমানা 
সাতকানিয়া উপজেলার উত্তরাংশে খাগরিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের দক্ষিণে নলুয়া ইউনিয়ন ও কেঁওচিয়া ইউনিয়ন, পূর্বে কালিয়াইশ ইউনিয়ন ও দোহাজারী পৌরসভা, উত্তরে কালিয়াইশ ইউনিয়ন ও চন্দনাইশ উপজেলার সাতবাড়িয়া ইউনিয়ন এবং পশ্চিমে চন্দনাইশ উপজেলার বৈলতলী ইউনিয়ন অবস্থিত।

প্রশাসনিক কাঠামো 
খাগরিয়া ইউনিয়ন সাতকানিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:

 খাগরিয়া
 চর খাগরিয়া
 মোহাম্মদ খালী
 মৈশামুড়া

নামকরণ ও ইতিহাস 
উনবিংশ শতাব্দীর শুরুতে এ এলাকায় খাগড়া বন ছিল। খাগড়া বন থাকার কারণে এ গ্রামটিকে খাগরিয়া নামকরণ করা হয়েছে। এরপর সাতকানিয়া থানার খাগরিয়া ও নলুয়া ইউনিয়নের অধিবাসীদের নিয়ে ব্রিটিশ আমলে খাগরিয়া নলুয়া ইউনিয়ন পরিষদ নামকরণ করা হয়। পরে ১৯২২-২৩ ইং সালে খাগরিয়া ইউনিয়নের আলাদা নামকরণ করে ২নং খাগরিয়া ইউনিয়ন পরিষদ নাম রাখা হয়।

শিক্ষা ব্যবস্থা 
খাগরিয়া ইউনিয়নের সাক্ষরতার হার ৪২.৩৭%। এ ইউনিয়নের ২টি মাধ্যমিক বিদ্যালয়, ৩টি দাখিল মাদ্রাসা, ৩টি অন্যান্য মাদ্রাসা ও ৭টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 খাগরিয়া বহুমুখী উচ্চ বিদ্যালয়
 চর খাগরিয়া খাদিম আলী চৌধুরী উচ্চ বিদ্যালয়

মাদ্রাসা
 খাগরিয়া আফছারিয়া দাখিল মাদ্রাসা
 খাগরিয়া ইসলামিয়া সুন্নিয়া দাখিল মাদ্রাসা
 চর খাগরিয়া রসুলপুর আলহাজ্ব নূর আহমদ জেবুন্নেছা দাখিল মাদ্রাসা
 খাগরিয়া মজিদের পাড়া এমদাদুল উলুম মাদ্রাসা
 নতুন চর খাগরিয়া মদিনাতুল উলুম মাদ্রাসা
 খাগরিয়া রওজাতুল জান্নাত আদর্শ মহিলা মাদরাসা
 হেদায়তুল ইসলাম তাজবীদুল কোরআন মাদ্রাসা 
 আমীরখীল দারুল ইবলাগ ইসলামিয়া মাদ্রাসা 
খাগরিয়া শাহ মজিদিয়া-রশিদীয়া এবতেদায়ী মাদ্রাসা 

প্রাথমিক বিদ্যালয়
 খাগরিয়া গণিপাড়া সরকারি প্রাথমিক বিদ্যালয়
 খাগরিয়া জোড়ারকুল সরকারি প্রাথমিক বিদ্যালয়
 খাগরিয়া পশ্চিমপাড়া সরকারি প্রাথমিক বিদ্যালয়
 খাগরিয়া মজিদের পাড়া সরকারি প্রাথমিক বিদ্যালয়
 চর খাগরিয়া সরকারি প্রাথমিক বিদ্যালয়
 নতুন চর খাগরিয়া সরকারি প্রাথমিক বিদ্যালয়
 মৈশামুড়া সরকারি প্রাথমিক বিদ্যালয়

কিন্ডারগার্টেন
 প্রফেসর আহমদুর রহমান মেমোরিয়াল একাডেমী
 শাহ আমানত ইনস্টিটিউট

যোগাযোগ ব্যবস্থা 
খাগরিয়া ইউনিয়নে যোগাযোগের প্রধান ২টি সড়ক দোহাজারী-নলুয়া সড়ক ও দোহাজারী-বৈলতলী সড়ক। প্রধান যোগাযোগ মাধ্যম সিএনজি চালিত অটোরিক্সা।

ধর্মীয় উপাসনালয় 
খাগরিয়া ইউনিয়নে ৩৫টি মসজিদ, ৮টি ঈদগাহ ও ৬টি মন্দির রয়েছে।

স্বাস্থ্য 
খাগরিয়া ইউনিয়নে ৩টি কমিউনিটি হাসপাতাল রয়েছে।

খাল ও নদী 
খাগরিয়া ইউনিয়নের দক্ষিণাংশ দিয়ে বয়ে চলেছে সাঙ্গু নদী।

হাট-বাজার 
খাগরিয়া ইউনিয়নের প্রধান ৩টি হাট-বাজার হল খাগরিয়া ভোরবাজার, খাগরিয়া নুরু মার্কেট এবং চর খাগরিয়া শাহ আমিন সেন্টার।

দর্শনীয় স্থান 
 সাঙ্গু নদী
 ভরা শঙ্খের চর
 চৌধুরী জামে মসজিদ 
 ভোর বাজার

জনপ্রতিনিধি 
 বর্তমান চেয়ারম্যান: আকতার হোসেন
চেয়ারম্যানগণের তালিকা

আরও দেখুন 
 সাতকানিয়া উপজেলা
 সাতকানিয়া থানা
 চট্টগ্রাম জেলা

তথ্যসূত্র

বহিঃসংযোগ 

সাতকানিয়া উপজেলার ইউনিয়ন
সোনাকানিয়া ইউনিয়ন

সোনাকানিয়া বাংলাদেশের চট্টগ্রাম জেলার  সাতকানিয়া উপজেলার অন্তর্গত একটি ইউনিয়ন।

আয়তন 
সোনাকানিয়া ইউনিয়নের আয়তন ৬৫৫৫ একর (২৬.৫৩ বর্গ কিলোমিটার)।

জনসংখ্যা 
২০১১ সালের পরিসংখ্যান অনুযায়ী সোনাকানিয়া ইউনিয়নের লোকসংখ্যা ২৮,০৭২ জন। এর মধ্যে পুরুষ ১৩,৪০৯ জন এবং মহিলা ১৪,৬৬৩ জন।

অবস্থান ও সীমানা 
সাতকানিয়া উপজেলার সর্ব-দক্ষিণে সোনাকানিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে মাদার্শা ইউনিয়ন ও সাতকানিয়া পৌরসভা; পূর্বে সাতকানিয়া ইউনিয়ন ও লোহাগাড়া উপজেলার আমিরাবাদ ইউনিয়ন; দক্ষিণে লোহাগাড়া উপজেলার আধুনগর ইউনিয়ন ও বড়হাতিয়া ইউনিয়ন এবং পশ্চিমে লোহাগাড়া উপজেলার বড়হাতিয়া ইউনিয়ন, বাঁশখালী পৌরসভা ও বাঁশখালী উপজেলার সরল ইউনিয়ন অবস্থিত।

প্রশাসনিক কাঠামো 
সোনাকানিয়া ইউনিয়ন সাতকানিয়া উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৪টি মৌজা/গ্রামে বিভক্ত। এ ইউনিয়নের গ্রামগুলো হল:
 সোনাকানিয়া
 ছোট হাতিয়া
 সাইরতলী
 গারাংগিয়া

শিক্ষা ব্যবস্থা 
সোনাকানিয়া ইউনিয়নের সাক্ষরতার হার ৪৩.৩৪%। এ ইউনিয়নে ৪টি মাধ্যমিক বিদ্যালয়, ৫টি মাদ্রাসা ও ১২টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 গারাংগিয়া উচ্চ বিদ্যালয়
 গারাংগিয়া সোনাকানিয়া আদর্শ উচ্চ বিদ্যালয়
 মির্জাখীল উচ্চ বিদ্যালয়
 মির্জাখীল অাদর্শ বালিকা উচ্চ বিদ্যালয়

মাদ্রাসা
 গারাংগিয়া ইসলামিয়া কামিল মাদ্রাসা
 গারাংগিয়া ইসলামিয়া রাব্বানী মহিলা আলিম মাদ্রাসা
 দক্ষিণ গারাংগিয়া আদর্শ মহিলা দাখিল মাদ্রাসা
 মির্জাখীল আনোয়ার-এ-রাহমানিয়া আদর্শ দাখিল মাদ্রাসা
 সোনাকানিয়া মজিদিয়া দাখিল মাদ্রাসা

প্রাথমিক বিদ্যালয়
 গারাংগিয়া সোনাকানিয়া সরকারি প্রাথমিক বিদ্যালয়
 গারাংগিয়া আহমদিয়া সরকারি প্রাথমিক বিদ্যালয়
 চৌধুরীপাড়া সরকারি প্রাথমিক বিদ্যালয়
 ছোট হাতিয়া সরকারি প্রাথমিক বিদ্যালয়
 দক্ষিণ গারাংগিয়া সরকারি প্রাথমিক বিদ্যালয়
 পশ্চিম সোনাকানিয়া সরকারি প্রাথমিক বিদ্যালয়
 পূর্ব গারাংগিয়া সরকারি প্রাথমিক বিদ্যালয়
 মঙ্গলচাঁদ পাড়া রেজিস্টার্ড বেসরকারি প্রাথমিক বিদ্যালয়
 মধ্য গারাংগিয়া সরকারি প্রাথমিক বিদ্যালয়
 মাদার্শা সোনাকানিয়া সরকারি প্রাথমিক বিদ্যালয়
 মির্জাখীল সরকারি প্রাথমিক বিদ্যালয়
 সোনাকানিয়া সরকারি প্রাথমিক বিদ্যালয়

যোগাযোগ ব্যবস্থা 
সোনাকানিয়া ইউনিয়নে যোগাযোগের প্রধান ২টি সড়ক সাতকানিয়া-সোনাকানিয়া সড়ক ও বাঁশখালী-চুনতী সড়ক। প্রধান যোগাযোগ মাধ্যম সিএনজি চালিত অটোরিক্সা।

ধর্মীয় উপাসনালয় 
সোনাকানিয়া ইউনিয়নে ৫০টি মসজিদ, ৫টি ঈদগাহ ও ৩টি মন্দির রয়েছে।

খাল ও নদী 
সোনাকানিয়া ইউনিয়নের উপর দিয়ে প্রবাহিত হচ্ছে সোনাকানিয়া সোনাইছড়ি খাল, গারাংগিয়া হাতিয়ার কূল খাল এবং গারাংগিয়া ডলু নদীর ছড়া।

হাট-বাজার 
সোনাকানিয়া ইউনিয়নের প্রধান হাট-বাজার হলো মির্জাখীল বাংলাবাজার।

দর্শনীয় স্থান 
 মির্জাখীল দরবার শরীফ
 গারাংগিয়া শাহ মজিদিয়া রশিদিয়া দরবার শরীফ
 আজগর শাহ (রহ.) মাজার শরীফ
 রৌশন শাহ (রহ.) মাজার শরীফ
 মির্জাখীল চৌধুরী পাড়া দরবেশ শাহ মাজার
 দক্ষিণ গারাংগিয়া আবদুল কাদির শাহ মাজার
 সাইর তলী আলীশা প্রকল্প
 ছোট হাতিয়া সোনাইছড়ি উপ-প্রকল্প
 মনজিলের দরগাহচর মহরমের মেলা

জনপ্রতিনিধি 
 বর্তমান চেয়ারম্যান: জসিম উদ্দীন

চেয়ারম্যানগণের তালিকা

আরও দেখুন 
 সাতকানিয়া উপজেলা
 সাতকানিয়া থানা
 চট্টগ্রাম জেলা

তথ্যসূত্র

বহিঃসংযোগ 

সাতকানিয়া উপজেলার ইউনিয়ন
চট্টগ্রাম জেলা
বরকল ইউনিয়ন, চন্দনাইশ

আদর্শ নগর 

বরকল বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।

আয়তন 
বরকল ইউনিয়নের আয়তন ৬,২৫৭ একর (২৫.৩২ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী বরকল ইউনিয়নের মোট জনসংখ্যা ২০,৪৬০ জন। এর মধ্যে পুরুষ ১০,৭১২ জন এবং মহিলা ৯,৭৪৮ জন। মোট পরিবার ৩,৯২৮টি।

অবস্থান ও সীমানা 
চন্দনাইশ উপজেলার সর্ব-পশ্চিমে বরকল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৭ কিলোমিটার। এ ইউনিয়নের দক্ষিণে বরমা ইউনিয়ন, পূর্বে চন্দনাইশ পৌরসভা ও জোয়ারা ইউনিয়ন, উত্তরে পটিয়া উপজেলার শোভনদণ্ডী ইউনিয়ন এবং পশ্চিমে আনোয়ারা উপজেলার পরৈকোড়া ইউনিয়ন, হাইলধর ইউনিয়ন ও সাঙ্গু নদী অবস্থিত।

প্রশাসনিক কাঠামো 
বরকল ইউনিয়ন চন্দনাইশ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
 পাঠানদণ্ডী
 কানাইমাদারী
 বরকল
 ইসলামাবাদ
 চামুদরিয়া
 সুচিয়া

ইতিহাস 
বরকল ইউনিয়ন পূর্বে পটিয়া উপজেলাধীন ১৯নং বরকল ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ৪নং বরকল ইউনিয়ন পরিষদ নামে প্রতিষ্ঠিত।

শিক্ষা ব্যবস্থা 
২০১১ সালের আদমশুমারি অনুযায়ী বরকল ইউনিয়নের সাক্ষরতার হার ৬২%। এ ইউনিয়নে ৫টি মাধ্যমিক বিদ্যালয়, ৩টি মাদ্রাসা ও ১১টি প্রাথমিক বিদ্যালয় রয়েছে।
|-মাধ্যমিক বিদ্যালয় -

বরকল শামসুজ্জামান উচ্চ বিদ্যালয়
বরকল আব্দুল হাই আনোয়ারা বেগম বালিকা উচ্চ বিদ্যালয়
সূচিয়া রামকৃষ্ণ উচ্চ বিদ্যালয়
চামুদরিয়া বহুমুখী উচ্চ বিদ্যালয় 
মাদ্রাসা -
বরকল সালামতিয়া সুন্নিয়া সিনিয়র মাদ্রাসা
পাঠান্দ্ডী তাহেরীয়া ছাবেরীয়া আলিম মাদ্রাসা 
হযরত হোসেন শাহ রহ: দাখিল মাদ্রাসা

যোগাযোগ ব্যবস্থা 
বরকল ইউনিয়নে যোগাযোগের প্রধান সড়ক চন্দনাইশ-বরকল সড়ক। প্রধান যোগাযোগ মাধ্যম সিএনজি চালিত অটোরিক্সা।

ধর্মীয় উপাসনালয় 
বরকল ইউনিয়নে ৩৯টি মসজিদ, ২টি ঈদগাহ ও ১১টি মন্দির রয়েছে।

খাল ও নদী 
বরকল ইউনিয়নের পশ্চিম পাশ দিয়ে বয়ে চলেছে সাঙ্গু নদী। এছাড়া রয়েছে চানখালী খাল।

হাট-বাজার 
বরকল ইউনিয়নের প্রধান ২টি হাট/বাজার হল মৌলভীবাজার
বাংলাবাজার।

দর্শনীয় স্থান 
বরকল ইউনিয়নের দর্শনীয় স্থানগুলোর মধ্যে রয়েছে:
 হযরত মামুন খলিফা শাহী জামে মসজিদ
 কানকুন দীঘি
 বরকল-আনোয়ারা সংযোগ সেতু

উল্লেখযোগ্য ব্যক্তি 
 হোসেন জিল্লুর রহমান –- অর্থনীতিবিদ ও তত্ত্বাবধায়ক সরকারের সাবেক উপদেষ্টা

জনপ্রতিনিধি 
 বর্তমান চেয়ারম্যান: মোহাম্মদ আব্দুর রহিম চৌধুরী, 

 পূর্বতন চেয়ারম্যানবৃন্দ: 

 জনাব মোহাম্মদ মান্নান উদ্দীন, 
 জনাব মোহাম্মদ হাবিবুর রহমান, 
 জনাব মোহাম্মদ রশিদ আহম্মদ, 
 জনাব মোহাম্মদ আবুল বসর, 
 জনাব মাস্টার এ কে এম নাজিম উদ্দীন বিএসসি,
 জনাব মোহাম্মদ মোতাহের মিয়া 

চেয়ারম্যানগণের তালিকা

আরও দেখুন 
 চন্দনাইশ উপজেলা
 চন্দনাইশ থানা
 চট্টগ্রাম জেলা

তথ্যসূত্র

বহিঃসংযোগ 

চন্দনাইশ উপজেলার ইউনিয়ন
ধোপাছড়ি ইউনিয়ন

ধোপাছড়ি বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।

আয়তন 
ধোপাছড়ি ইউনিয়নের আয়তন ১৪,২৭৭ একর (৫৭.৭৮ বর্গ কিলোমিটার)। এটি চন্দনাইশ উপজেলার সবচেয়ে বড় ইউনিয়ন।

জনসংখ্যার উপাত্ত 
২০১১ সালের আদমশুমারি অনুযায়ী ধোপাছড়ি ইউনিয়নের মোট জনসংখ্যা ১০,১৭৫ জন। এর মধ্যে পুরুষ ৫,০৭৫ জন এবং মহিলা ৫,১০০ জন। মোট পরিবার ২,০৭৬টি।

অবস্থান ও সীমানা 
চন্দনাইশ উপজেলার সমগ্র পূর্বাংশ জুড়ে ও সর্ব-উত্তরে ধোপাছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের পশ্চিমে দোহাজারী পৌরসভা, হাশিমপুর ইউনিয়ন, কাঞ্চনাবাদ ইউনিয়ন, পটিয়া উপজেলার কচুয়াই ইউনিয়ন ও হাইদগাঁও ইউনিয়ন; উত্তরে রাঙ্গুনিয়া উপজেলার পদুয়া ইউনিয়ন; পূর্বে সাতকানিয়া উপজেলার পুরানগড় ইউনিয়ন, বান্দরবান জেলার বান্দরবান সদর উপজেলার কুহালং ইউনিয়ন ও বান্দরবান পৌরসভা এবং দক্ষিণে দোহাজারী পৌরসভা ও সাতকানিয়া উপজেলার পুরানগড় ইউনিয়ন অবস্থিত।

প্রশাসনিক কাঠামো 
ধোপাছড়ি ইউনিয়ন চন্দনাইশ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। তবে চন্দনাইশ থানার আওতায় ধোপাছ‌ড়িতে একটি পুলিশ তদন্ত কেন্দ্র রয়েছে। এ‌টি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
 পূর্ব ধোপাছড়ি
 পশ্চিম ধোপাছড়ি
 চিড়িংঘাটা

ইতিহাস 
১৯৭৩ সালের পূর্বে ধোপাছড়ি দোহাজারী ইউনিয়নের অন্তর্গত একটি গ্রাম ছিল। দোহাজারী ইউনিয়ন থেকে ১৯৭৩ সালে বিভক্ত করে ধোপাছড়ি ইউনিয়ন প্রতিষ্ঠা করা হয়। ধোপাছড়ি ইউনিয়ন পূর্বে পটিয়া উপজেলাধীন ২৪নং (ক) ধোপাছড়ি ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ১০নং ধোপাছড়ি ইউনিয়ন পরিষদ নামে প্রতিষ্ঠিত।

শিক্ষা ব্যবস্থা 
২০১১ সালের আদমশুমারি অনুযায়ী ধোপাছড়ি ইউনিয়নের সাক্ষরতার হার ৩০.৩%। এ ইউনিয়নে ১টি মাধ্যমিক বিদ্যালয়, ১টি মাদ্রাসা ও ৬টি প্রাথমিক বিদ্যালয় রয়েছে।

যোগাযোগ ব্যবস্থা 
ধোপাছড়ি ইউনিয়নে যোগাযোগের প্রধান সড়ক খাঁনহাট-ধোপাছ‌ড়ি-বান্দরবান সড়ক এবং দিয়াকুল-চি‌ড়িংঘাটা-ধোপাছ‌ড়ি-বান্দরবান সড়ক।
যোগাযোগ মাধ্যম ভাড়ায় চা‌লিত মোটর সাইকেল, সিএন‌জি চা‌লিত অটোরিক্সা, মা‌হিন্দ্রা ও অন্যান্য।

ধর্মীয় উপাসনালয় 
ধোপাছড়ি ইউনিয়নে ১৬টি মসজিদ, ৬টি বিহার ও ৫টি গীর্জা রয়েছে।

খাল ও নদী 
ধোপাছড়ি ইউনিয়নের দক্ষিণ-পূর্ব সীমারেখা দিয়ে বয়ে চলেছে সাঙ্গু নদী। এছাড়া এ ইউনিয়নের উপর দিয়ে প্রবাহিত হচ্ছে ধোপাছড়ি খাল, গণ্ডামারা খাল, চাপাছড়ি খাল, মাইনী খাল, মংলা খাল, চেকখানি খাল এবং দোকানদা খাল।

হাট-বাজার 
ধোপাছড়ি ইউনিয়নের প্রধান হাট-বাজার হল ধোপাছড়ি বাজার।

দর্শনীয় স্থান 
 ‌দুধপুকুরিয়া-ধোপাছড়ি বন্যপ্রাণ অভয়ারণ্য
 গ্রীন ভ্যা‌লি পার্ক
 এলা‌চি লেবুর বাগান
 ধোপাছড়ি বাজার সংলগ্ন সাঙ্গু নদী

জনপ্রতিনিধি 
 বর্তমান চেয়ারম্যান: মোহাম্মদ মোরশেদুল আলম

চেয়ারম্যানগণের তালিকা

আরও দেখুন 
 চন্দনাইশ উপজেলা
 চন্দনাইশ থানা
 চট্টগ্রাম জেলা

তথ্যসূত্র

বহিঃসংযোগ 

চন্দনাইশ উপজেলার ইউনিয়ন
হারলা ইউনিয়ন

হারলা বাংলাদেশের চট্টগ্রাম জেলার অন্তর্গত চন্দনাইশ উপজেলার একটি বিলুপ্ত ইউনিয়ন।

আয়তন 
হারলা ইউনিয়নের আয়তন ছিল ২৭০৮ একর (১০.৯৬ বর্গ কিলোমিটার)।

ইতিহাস 
হারলা ইউনিয়ন চন্দনাইশ উপজেলাধীন ৩নং হারলা ইউনিয়ন পরিষদ নামে পরিচিত ছিল। পরবর্তীতে চন্দনাইশ পৌরসভা গঠনের কারণে হারলা ইউনিয়ন সম্পূর্ণ পৌরসভার অন্তর্ভুক্ত হয়ে যায়। এর ফলে হারলা ইউনিয়ন পরিষদ কার্যক্রম বর্তমানে বিলুপ্ত।

আরও দেখুন 
 চন্দনাইশ উপজেলা
 চন্দনাইশ পৌরসভা

তথ্যসূত্র

বহিঃসংযোগ 

চন্দনাইশ উপজেলার বিলুপ্ত ইউনিয়ন
বাংলাদেশের বিলুপ্ত ইউনিয়ন
হাশিমপুর ইউনিয়ন

হাশিমপুর বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।

আয়তন 
হাশিমপুর ইউনিয়নের আয়তন ৬,৮৩৫ একর (২৭.৬৬ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী হাশিমপুর ইউনিয়নের মোট জনসংখ্যা ২১,৯৪১ জন। এর মধ্যে পুরুষ ১১,২৪৯ জন এবং মহিলা ১০,৬৯২ জন। মোট পরিবার ৪,১৩৯টি।

অবস্থান ও সীমানা 
চন্দনাইশ উপজেলার মধ্যভাগে হাশিমপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের উত্তরে কাঞ্চনাবাদ ইউনিয়ন; পশ্চিমে চন্দনাইশ পৌরসভা ও সাতবাড়িয়া ইউনিয়ন; দক্ষিণে দোহাজারী পৌরসভা এবং পূর্বে দোহাজারী পৌরসভা, ধোপাছড়ি ইউনিয়ন ও কাঞ্চনাবাদ ইউনিয়ন অবস্থিত।

প্রশাসনিক কাঠামো 
হাশিমপুর ইউনিয়ন চন্দনাইশ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ।

ওয়ার্ডভিত্তিক এ ইউনিয়নের গ্রামগুলো হল:

ইতিহাস 
হাশিমপুর ইউনিয়ন পূর্বে পটিয়া উপজেলাধীন ২৩নং হাশিমপুর ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ৮নং হাশিমপুর ইউনিয়ন পরিষদ নামে প্রতিষ্ঠিত।

শিক্ষা ব্যবস্থা 
২০১১ সালের আদমশুমারি অনুযায়ী হাশিমপুর ইউনিয়নের সাক্ষরতার হার ৪৬.৯%। এ ইউনিয়নে ২টি মাদ্রাসা, ১টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।

যোগাযোগ ব্যবস্থা 
হাশিমপুর ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়। এছাড়া এ ইউনিয়নে রেল যোগাযোগ ব্যবস্থাও রয়েছে। চট্টগ্রাম-দোহাজারী রেলপথ। এই ইউনিয়নে দুটি রেল স্টেশন রয়েছে যথাক্রমে খানহাট স্টেশন ও হাশিমপুর স্টেশন।

ধর্মীয় উপাসনালয় 
হাশিমপুর ইউনিয়নে ৩৫টি মসজিদ ও ১টি মন্দির রয়েছে।

খাল ও নদী 
হাশিমপুর ইউনিয়নের উপর দিয়ে প্রবাহিত হচ্ছে বরুমতি খাল।

হাট-বাজার 
হাশিমপুর ইউনিয়নের প্রধান হাট/বাজার হল খানহাট, বাগিচা হাট, ছৈয়দাবাদ পাইকারি বাজার এবং খানহাট রেলওয়ে স্টেশন বাজার।

দর্শনীয় স্থান 
হাশিমপুর ইউনিয়নের দর্শনীয় স্থানগুলোর মধ্যে রয়েছে:
 হাশিমপুর বাগিচাহাটস্থ কদম রাসূল (দ.) শরীফ
 খানদীঘি
 বরগুনী খালের বাঁধ
 আলি শাহ মাজার
 ফার্ম (পাহাড়ি এলাকা) 
 বাংলাদেশ সেনাবাহিনীর গোলন্দাজ কোরের প্রশিক্ষণ

জনপ্রতিনিধি 
 বর্তমান চেয়ারম্যান: খুরশিদ বিন ইসহাক 

চেয়ারম্যানগণের তালিকা

আরও দেখুন 
 চন্দনাইশ উপজেলা
 চন্দনাইশ থানা
 চট্টগ্রাম জেলা

তথ্যসূত্র

বহিঃসংযোগ 

চন্দনাইশ উপজেলার ইউনিয়ন
জোয়ারা ইউনিয়ন

জোয়ারা বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।

আয়তন 
জোয়ারা ইউনিয়নের আয়তন ১,৬৫৩ একর (৬.৬৯ বর্গ কিলোমিটার)। এটি চন্দনাইশ উপজেলার সবচেয়ে ছোট ইউনিয়ন।

জনসংখ্যার উপাত্ত 
২০১১ সালের আদমশুমারি অনুযায়ী জোয়ারা ইউনিয়নের মোট জনসংখ্যা ১০,৩৮১ জন। এর মধ্যে পুরুষ ৫,৩৬৬ জন এবং মহিলা ৫,০১৫ জন। মোট পরিবার ২,০১৩টি।

অবস্থান ও সীমানা 
চন্দনাইশ উপজেলার উত্তর-পশ্চিমাংশে জোয়ারা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় দেড় কিলোমিটার। এ ইউনিয়নের পূর্বে কাঞ্চনাবাদ ইউনিয়ন, দক্ষিণে চন্দনাইশ পৌরসভা, পশ্চিমে বরকল ইউনিয়ন ও পটিয়া উপজেলার শোভনদণ্ডী ইউনিয়ন এবং উত্তরে কাঞ্চনাবাদ ইউনিয়ন ও পটিয়া উপজেলার শোভনদণ্ডী ইউনিয়ন অবস্থিত।

প্রশাসনিক কাঠামো 
জোয়ারা ইউনিয়ন চন্দনাইশ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
 ফতেনগর
 উত্তর জোয়ারা
 নগরপাড়া
 মুহাম্মদপুর
 কুলালপাড়া

ইতিহাস 
জোয়ারা ইউনিয়ন পূর্বে পটিয়া উপজেলাধীন ১৮নং জোয়ারা ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ২নং জোয়ারা ইউনিয়ন পরিষদ নামে প্রতিষ্ঠিত।

নামকরণ 
আগেরকার আমলে নিকটবর্তী খাল থেকে প্রায় সময় জোয়ারের পানিতে এলাকা তলিয়ে যেত। জোয়ারের পানিতে এলাকা প্লাবিত হলে তখন নৌকা, বাঁশের ভেলা, কলাগাছের ভেলা ইত্যাদি দিয়ে এলাকার লোকজন যাতায়াত করত। এভাবে কয়েকবছর অতিবাহিত হওয়ার পর তৎকালীন সৌন্দ্র উকিল, যোগেন্দ্র মহাজন, খগেন্দ্র মহাজন সূর্য কুমার, সেনগোষ্ঠী মিলে ইউনিয়নের নাম জোয়ারা প্রস্তাব করেন। তখন থেকেই এই ইউনিয়নের নাম হয় জোয়ারা।

শিক্ষা ব্যবস্থা 
২০১১ সালের আদমশুমারি অনুযায়ী জোয়ারা ইউনিয়নের সাক্ষরতার হার ৬৩.৮%। এ ইউনিয়নে ২টি মাধ্যমিক বিদ্যালয় ও ৩টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 জোয়ারা বিশ্বম্ভর চৌধুরী মাধ্যমিক বিদ্যালয়
 ফতেনগর এস এন বালিকা উচ্চ বিদ্যালয়

প্রাথমিক বিদ্যালয়
 উত্তর জোয়ারা রেজিস্টার্ড বেসরকারি প্রাথমিক বিদ্যালয়
 ফতেনগর সরকারি প্রাথমিক বিদ্যালয়
 মোহাম্মদপুর আবদুস ছোবহান সরকারি প্রাথমিক বিদ্যালয়

যোগাযোগ ব্যবস্থা 
জোয়ারা ইউনিয়নে যোগাযোগের প্রধান সড়ক চন্দনাইশ-জোয়ারা সড়ক। প্রধান যোগাযোগ মাধ্যম সিএনজি চালিত অটোরিক্সা।

ধর্মীয় উপাসনালয় 
জোয়ারা ইউনিয়নে ১০টি মসজিদ, ১টি ঈদগাহ, ৩টি মন্দির ও ১টি বিহার রয়েছে।

হাট-বাজার 
জোয়ারা ইউনিয়নের প্রধান হাট/বাজার হল বদল ফকির হাট।

দর্শনীয় স্থান 

 জোয়ারা ইউনিয়নের দর্শনীয় স্থানগুলোর মধ্যে রয়েছে  :
 মুহাম্মদ পুর হযরত ভুঁঈ খাজা (রহ:) জামে মসজিদ
 ফতেনগর শিকদার বাড়ি জামে মসজিদ
 এয়াকুব-মরিয়ম জামে মসজিদ 
 উকিল স্বর্গীয় শ্রীযুক্ত  সুরেন্দ্র বিজয় চৌধুরীর পুরনো ভিটা-বাড়ি ( সুরেন্দ্র উকিলের ভিটা-বাড়ি ) : 

 প্রখ্যাত কবিরাজ স্বর্গীয় শ্রীযুক্ত চিত্তরঞ্জন দাশ কর্তৃক প্রতিষ্ঠিত মানসিক ও দামোদর ঔষুধালয় ( এক সময়ের এ দেশের শীর্ষস্থানের পাগল চিকিৎসালয় - স্থাপিত : ১৮৮০ ইং প্রায় দেড়শো বছর পূর্বে ) 
 ফতেনগর বৌদ্ধ বিহার
 মধ্যম জোয়ারা বৌদ্ধ বিহার ( চাঁন মাঝি পাড়া বৌদ্ধ বিহার ) 
 মুন্সেফ বাজার - চাঁন মাঝি পাড়া রাস্তার মাথা সংলগ্ন হিন্দু সম্প্রদায়ের পুরনো কালী মন্দির

উল্লেখযোগ্য ব্যক্তি 
 নুরুল ইসলাম –– চিকিৎসক ও জাতীয় অধ্যাপক।

জনপ্রতিনিধি 
 বর্তমান চেয়ারম্যান: আমিন আহমেদ চৌধুরী

চেয়ারম্যানগণের তালিকা

আরও দেখুন 
 চন্দনাইশ উপজেলা
 চন্দনাইশ থানা
 চট্টগ্রাম জেলা

তথ্যসূত্র

বহিঃসংযোগ 

চন্দনাইশ উপজেলার ইউনিয়ন
ইসলামিক সেন্টার অভ আমেরিকা

ইসলামিক সেন্টার অভ আমেরিকা () মার্কিন যুক্তরাষ্ট্রের মিশিগান (Michigan) অঙ্গরাজ্যের ডিয়ারবর্ন (Dearborn) শহরে অবস্থিত একটি মসজিদ। মসজিদটি ২০০৫ সালে প্রতিষ্ঠিত হয় এবং প্রতিষ্ঠাতারা এটিকে উত্তর আমেরিকার বৃহত্তম মসজিদ হিসেবে দাবী করেন।  মসজিদটি মূলত শিয়া মুসলমানদের জন্য তৈরি করা হলেও সকল মুসলিম এখানে প্রার্থনা করতে পারে।

১৯৬৩ সালে মুহাম্মদ জাওয়াদ চিরি ইসলামী কেন্দ্র সংস্থাটি প্রতিষ্ঠা করেন। সাইয়েদ হাসান আল-কাজউইনি বর্তমান ইমাম।

আরও দেখুন 
 ডিয়ারবর্ন মসজিদ, একই শহরের একটি পুরাতন মসজিদ

তথ্যসূত্র

বহিঃসংযোগ 
 In the Way of the Prophet: Ideologies and Institutions in Dearborn, Michigan, America's Muslim Capitol, at AmericanCity.org
 The Islamic Center of America
 Imam Sayed Hassan Al-Qazwini

যুক্তরাষ্ট্রের মসজিদ
১৯৬৩-এ প্রতিষ্ঠিত ইসলামি সংগঠন
মিশিগানের মসজিদ
গম্বুজসহ মসজিদ
২১শ শতাব্দীর মার্কিন যুক্তরাষ্ট্রের মসজিদ
ডোমিনিকান প্রজাতন্ত্রের ভাষা

স্পেনীয় ভাষা ডোমিনিকান প্রজাতন্ত্রের সরকারী ভাষা  এবং এই ভাষাতে দেশের প্রায় ৯০% লোক কথা বলে। প্রায় ২% লোক হাইতীয় ক্রেওল ভাষাতে কথা বলে। এছাড়াও কয়েক হাজার লোক ইংরেজি ভিত্তিক একটি ক্রেওল সামানাতে কথা বলে। আন্তর্জাতিক কাজকর্মে স্পেনীয় ভাষার পাশাপাশি ইংরেজি ভাষাও ব্যবহৃত হয়।

তথ্যসূত্র

বহিঃসংযোগ 
 ডোমিনিকান প্রজাতন্ত্রের ভাষার উপর এথ্‌নোলগ রিপোর্ট

ডোমিনিকান প্রজাতন্ত্রের সংস্কৃতি
উত্তর আমেরিকার ভাষা
ত্রিনিদাদ ও টোবাগোর ভাষা

ইংরেজি ভাষা ত্রিনিদাদ ও টোবাগোর সরকারি ভাষা। টোবাগো দ্বীপের প্রায় অর্ধ লক্ষ লোক ক্ষুদ্রতর অ্যান্টিল দ্বীপপুঞ্জের সর্বত্র প্রচলিত একটি ইংরেজি-ভিত্তিক ক্রেওল ভাষাতে কথা বলে। ত্রিনিদাদে একটি ত্রিনিদাদিয়াঁ নামের একটি ফরাসি ভিত্তিক ক্রেওল প্রচলিত। এছাড়াও দ্বীপে ৫০ হাজারেরও বেশি হিন্দিভাষী লোক আছে। আন্তর্জাতিক কাজকর্মে ও পর্যটনে ইংরেজি ব্যবহার করা হয়।

তথ্যসূত্র

বহিঃসংযোগ 
 ত্রিনিদাদ ও টোবাগোর ভাষার উপর এথ্‌নোলগ রিপোর্ট

উত্তর আমেরিকার ভাষা
ত্রিনিদাদ ও টোবাগোর সংস্কৃতি
নিকারাগুয়ার ভাষা

স্পেনীয় ভাষা নিকারাগুয়ার সরকারী ভাষা। এখানকার প্রায় ৯০% লোক স্পেনীয় ভাষাতে কথা বলে। ক্যারিবীয় সাগরের উপকূলীয় এলাকার প্রায় এক-পঞ্চমাংশ লোক পশ্চিম ক্যারিবীয় দ্বীপপুঞ্জের প্রায় সর্বত্র প্রচলিত একটি ইংরেজি ভিত্তিক ক্রেওল ভাষাতে কথা বলে। স্বল্পসংখ্যক লোক কিছু আদিবাসী ভাষাতে (মিস্কিতো, সুমো, রামা, ইত্যাদি) কথা বলে। আন্তর্জাতিক কাজকর্মে স্পেনীয় ভাষা ও ইংরেজি ভাষা ব্যবহৃত হয়। অভিবাসী সম্প্রদায়ে চীনা, আরবি, জার্মান, ইতালীয়, ইত্যাদি ভাষা প্রচলিত।

তথ্যসূত্র

বহিঃসংযোগ 
 নিকারাগুয়ার ভাষার উপর এথনোলগ রিপোর্ট

নিকারাগুয়ার সংস্কৃতি
উত্তর আমেরিকার ভাষা
নিকারাগুয়ার ভাষা
প্যারিস মসজিদ

প্যারিস মসজিদ বা গ্রঁত মস্কে দ্য পারি () ফ্রান্সের রাজধানী প্যারিস শহরের ৫ম আরোঁদিস্‌মঁ-তে অবস্থিত একটি মসজিদ। ১ম বিশ্বযুদ্ধের পরে ফরাসি সাম্রাজ্যের অধীনস্থ উপনিবেশগুলির যেসব মুসলমান বন্দুকচালক (ফরাসি ভাষায় Tirailleur) জার্মানির বিরুদ্ধে লড়েছিল, তাদের সম্মান জানাতে মসজিদটি নির্মাণ করা হয়। মসজিদটি মুদেজার বা মুদেহার ধাঁচে বানানো। এর মিনার ৩৩ মিটার উঁচু। রাষ্ট্রপতি গাস্তোঁ দুমের্গ ১৯২৬ সালের ১৫ই জুলাই এটির উদ্বোধন করেন। আহমাদ আল-আলাউই নামের এক আলজেরীয় সুফি মুসলমান এবং দারকাওয়া নামের সুফিবাদের প্রবক্তা সেদিন নামাজের ইমামতি করেন। বর্তমানে মুফতি দালিল বুবাকর মসজিদটির ইমাম।

চিত্রসংকলন

বহিঃসংযোগ 
 মসজিদের অফিসিয়াল ওয়েবসাইট (ফরাসি ভাষাতে)
 MSNBC-র প্রতিবেদন

ফ্রান্সের মসজিদ
প্যারিসে ইসলাম
প্যারিসের ভবন ও স্থাপনা
প্যারিসের মসজিদ
১৯২৬-এ সম্পন্ন মসজিদ
প্রধান মসজিদ
২০শ শতাব্দীর ইউরোপের মসজিদ
কাপুচিনো

কাপুচিনো বা কাপ্পুচ্চিনো () কফির তৈরি এক ধরনের পানীয় যা এসপ্রেসো, গরম দুধ এবং ফুটন্ত দুধের ফেনা দিয়ে তৈরি করা হয়। কাফে লাতে বা দুধ-কফির থেকে কাপুচিনোতে ফুটন্ত বা ঘন দুধের পরিমাণ অনেক কম থাকে। কাপুচিনো কফি সাধারণত চিনামাটির কাপে পরিবেশন করা হয়। কাপুচিনোর উপরের দুধ-ফেনা অন্তরক হিসেবে কাজ করে এবং কফি বেশি সময় ধরে গরম রাখে।

কাপ্পুচ্চিনো শব্দটি ইতালীয় ভাষা থেকে এসেছে, যার অর্থ "ছোট ঢাকনি"। ইতালির কাপ্পুচ্চো নামের একদল পাদ্রি সর্বদা মাথায় সাদা রঙের ঢাকনি বা হুড পড়তেন। এই সাদৃশ্য থেকেই কাপ্পুচ্চিনো কফির নাম এসেছে।

কাপুচিনো তৈরিকারী এসপ্রেসো কফি মেশিনও ইতালিতেই প্রথম উদ্ভাবিত হয়। ইতালি থেকে দ্বিতীয় বিশ্বযুদ্ধের পরে এটি পশ্চিমা বিশ্বের সর্বত্র ধীরে ধীরে ছড়িয়ে পড়ে। ১৯৯০-এর দশকের দিকে উত্তর আমেরিকাতে বিভিন্ন ব্র্যান্ডের কফির দোকানের প্রসার ঘটলে সেখানে কাপুচিনোর প্রচলন বেড়ে যায়।

কফি
ইতালীয় রান্না
কফি পানীয়
ইতালীয় রন্ধনশৈলী
পালনি

পালানি (তামিলে பழனி) হল একটি শহর যা তামিল নাদুর দক্ষীণ ভারতীয় দিন্দিগুল জেলায় অবস্থিত। তামিল ভাষায় ‘পালানি’ উচ্চারণ করার সময় একটি বিশেষ ‘L’ ব্যবহার করা হয়। এটি দিন্দিগুল শহর থেকে ৬০ কিমি দূরে অবস্থিত। এটি একটি খুবই পরিচিত তীর্থযাত্রার স্থান যেখানে প্রতি বছর প্রায় ৭০ লাখ নিয়গী পালানি মুরুগার মন্দির দর্শন করে এবং মুরুগা দেবতার পূজা করে। এই মন্দির তামিল নাদুর যেকোন স্থান থেকে বেশি সংখ্যক লোক আকৃষ্ট করে।

ইতিহাস 
তামিলের প্রাচীন লেখায় পালানির উল্লেখ রয়েছে। এক স্থানীয় সংস্কারে উল্লেখ রয়েছে যে এক বায়উন নামক উপজাতীয় সর্দার বনে এক ময়ূরের দেখা পায় যা ঠান্ডায় কাপতে থাকে এবং তাকে বাচানোর জন্য নিজের পড়নের বস্ত্র খুলে সেই ময়ূরের গায় দিয়ে দেয়। যদিও এই লোককাহিনীতে সত্যতার খোঁজ পাওয়া যায় না, এটি যে বিষয় তুলে ধরে তা হল - যে সে কালে এ স্থানটিতে এতই সংখ্যক লোক বাস করতো যে তাদের এক উপজাতীয় সর্দারও ছিল। ময়ূরেরো সংখ্যা বৃহৎ ছিল। ময়ূরদের সেকালের মানুষ অত্যন্ত স্রদ্ধা করতো এবং প্রাণিগুলোকে দেবতা শুব্রহ্মান্যানের সংবর্ধনা দিত। আর জানা যায় যে প্রাচীন পালানিরা প্রচন্ড ঠান্ডার কারণে মোটা বস্ত্র ব্যবহার করতো।

১৮ম শতাদ্বী
	১৮ম শতাদ্বীর সকল তথ্য আসে হায়দার আলী ও তার সন্তান, টিপু সুলতানের ইতিহাস থেকে, যা ১৭৮৯-১৭৯১ এর মিসউরি যুদ্ধে ইংরেজদের হাতে চলে যায়। সেখান থেকে জানা যায় যে সে সময় পালানি বালাসমুদ্রামের পালায়াক্কারদের দ্বারা শসীত ছিল।

জনসংখ্যাতাত্ত্বিক 
২০০১ সালের ভারতীও আদমশুমারি অনুযায়ী, পালানির জনসংখ্যা হল ৬৭,১৭৫, যার মাঝে ৫১% পুরুষ এবং ৪৯% স্ত্রী। পালানির গড়ে শিক্ষার হাড় হল ৭৫% যা হল জাতীয় শিক্ষার হার থেকে অধীক। পুরুষদের শিক্ষার হাড় হল ৮১% এবং মহিলাদের হল ৬৯%। পালানিতে প্রায় ১০% জনসংখ্যার বয়স ৬ বছরের নিচে। উল্লেখযোগ্য উৎসবের মধ্যে রয়েছে “থাইপুসাম” এবং পাঙ্গুনি “উত্থিরাম”। সেথুরামান হল পালানির প্রথম স্বায়ত্তশাসক।

পালানির বৃহৎ অংশই হল পান্দারাম এবং পিল্লি গোত্তের। তাছাড়া অসংখ্যক নায়াকাররাও (নাইদু) রয়েছে।

পালানিতে তামিল ভাষা এবং মাদুরাই ভাষার মিশ্রণে তৈরি ভাষা বেশির ভাগ মানুষ ব্যবহার করে।

তামিলনাড়ুর শহর ও নগর
জোসেফ গ্রিনবার্গ

জোসেফ হ্যারল্ড গ্রিনবার্গ () (২৮শে মে, ১৯১৫ - ৭ই মে, ২০০১) একজন প্রভাবশালী ও বিতর্কিত মার্কিন ভাষাবিজ্ঞানী ও আফ্রিকান নৃতত্ত্ববিদ। তিনি ভাষাবৈজ্ঞানিক শ্রেণীকরণবিদ্যার উপর কাজের জন্য স্মরণীয় হয়ে আছেন। 

গ্রিনবার্গ নিউ ইয়র্ক শহরের ব্রুকলিনে জন্মগ্রহণ করেন। তিনি বহুদিন যাবৎ স্ট্যানফোর্ড বিশ্ববিদ্যালয়ে অধ্যাপনা করেছিলেন।

তথ্যসূত্র

আরও দেখুন

বহিঃসংযোগ
Joseph Greenberg at work; a portrait of himself
"What we all spoke when the world was young" by Nicholas Wade, New York Times (February 1, 2000)
Obituary from Stanford Report 
Memorial Resolution
"Joseph Harold Greenberg" by William Croft (2003) (also:)
"Complete bibliography of the publications of Joseph H. Greenberg" by William Croft (2003)

১৯১৫-এ জন্ম
২০০১-এ মৃত্যু
মার্কিন ভাষাবিজ্ঞানী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
২০শ শতাব্দীর অ-কল্পকাহিনী লেখক
মার্কিন সামাজিক বিজ্ঞানী
কলাম্বিয়া কলেজ (নিউ ইয়র্ক) এর প্রাক্তন শিক্ষার্থী
কলাম্বিয়া বিশ্ববিদ্যালয়ের শিক্ষক
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
দ্বিতীয় বিশ্বযুদ্ধের মার্কিন সেনা কর্মকর্তা
নাইজেরিয়ায় মার্কিন প্রবাসী
ইহুদি বিজ্ঞানী
মার্কিন ফিলোসফিক্যাল সোসাইটির সদস্য